Marokkansk dirham

Marokkansk dirham, med valutakode MAD og forkortet dh, er valutaen i Marokko. 1 marokkansk dirham tilsvarer 100 santim (centimes). Dirham kommer ut i seddelvalørene 20, 50, 100 og 200 dirham og i mynter pålydende 20 santim og ½ (en halv), 1, 5 og 10 dirham.
Marokkansk dirham er også én av flere myntenheter i bruk i Vest-Sahara.Journal of Central and Eastern European African Studies. Anton Andrejev: On the Issue of Monetary Circulation in the Sahrawi Arab Democratic Republic. Side 157. 

Marokkansk dirham ble introdusert fra 1. januar 1960. 
Før dette var  den offisielle valutaen i sør, som var pari med fransk franc, og i nord ble spansk peseta benyttet. I den internasjonale Tanger-sonen sirkulerte alle valutaer fritt. I 1958 ble marokkansk franc offisiell valuta i hele Marokko, mens det frie valutamarkedet fortsatte i Tanger frem til 1960. Den 17. oktober 1959 ble marokkansk franc devaluert, og den kunne veksles inn i den nye valutaenheten dirham, som hadde tilsvarende verdi.
Opprinnelig ble verdien på én marokkansk dirham definert som lik verdien på 175,61 milligram fint gull. 

Marokkansk dirham er en ikke-konverterbar valuta, noe som betyr at den ikke kan veksles utenfor Marokkos grenser. Landet har også strenge begrensninger for hvor mye av valutaen som kan importeres eller eksporteres til eller fra landet.

 Sedler i 2012-serien 
 Felles på alle sedlene er en forside hvor hovedmotivet er et portrett av kong Mohammed VI, og ulike arkitektoniske detaljer med inspirasjon hentet fra marokkanske dører i bakgrunnen. Baksidene på alle sedlene har, i tillegg til andre motiv, ornamenter inspirert av marokkanske tepper i bakgrunnen.
 200-dirham-seddelen er blå - med tema hav - og har motiv av havnen  og fyrtårnet på  i Tanger.200 dh (2012). Bank al-Maghrib. Besøkt 13. juli 2025.
 100-dirham-seddelen er gul - med tema Sahara-ørkenen - og har en stilisert representasjon av , et marokkansk telt og vindmøller.100 dh (2012). Bank al-Maghrib. Besøkt 13. juli 2025.
  50-dirham-seddelen er grønn - med tema landlig miljø - og har en representasjon av et argantre, en stein som brukes til å male arganolje, et fossefall og en hauk.50 dh (2012). Bank al-Maghrib. Besøkt 13. juli 2025.
 20-dirham-seddelen er lilla - med tema by - og har en representasjon av Hassan II-bruen - som forbinder Salé og Rabat - og av Hassan II-moskéen i Casablanca.20 dh (2012). Bank al-Maghrib. Besøkt 13. juli 2025.

 Mynter i 2011-serien 
 10-dirham-mynten har et portrett av kong Mohammed VI - med teksten «Mohammed VI» og «Kongedømmet Marokko» på arabisk - på fremsiden, og en stilisert representasjon av  på baksiden.10 dh (2011). Bank al-Maghrib. Besøkt 14. juli 2025.
 5-dirham-mynten har et portrett av kong Mohammed VI - med teksten «Mohammed VI» og «Kongedømmet Marokko» på arabisk - på fremsiden, og en stilisert representasjon av  på baksiden.5 dh (2011). Bank al-Maghrib. Besøkt 14. juli 2025.
 1-dirham-mynten har et portrett av kong Mohammed VI - med teksten «Mohammed VI» og «Kongedømmet Marokko» på arabisk - på fremsiden, og kongevåpenskjoldet på baksiden.1 dh (2011). Bank al-Maghrib. Besøkt 14. juli 2025.
 ½-dirham-mynten (en halv dirham) har en stilisert fisk og en korall på fremsiden, og kongevåpenskjoldet på baksiden.½ dh (2011). Bank al-Maghrib. Besøkt 14. juli 2025.
 20-santim-mynten har en stillisert jordklode og en vannlilje på fremsiden, og kongevåpenskjoldet på baksiden.20 centimes (2011). Bank al-Maghrib. Besøkt 14. juli 2025.

Se også
Dirham

 Eksterne lenker 
 Bank of Maghrib. History of the exchange rate regime

 Referanser 

Kategori:Afrikansk valuta
Kategori:Marokkos økonomi